hu hu hu hu hu hu hu hu hu hu hu hu hu hu hu hu hu hu en hu hu sk en fr en hu en en de hu en hu hu en hu hu en hu war en en en nb hu it hu en hu en en hu en hu en hu hu en en hu hu hu hu hu en en en en hu it hu ru hu uk hu hu en nl hu hu hu hu hu sk en sk en hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en war en fr en hbs_lat hu en en pt en fr de nb nl es en en en hu en en en hu en hu hu en hu hu en hu hu fr nl hu fr en hu fr en hu hu fr de en fr fr en hu sv fr en hu fr en hu fr hu fr ja fr fr en fr fr en hu fr fr en hu en fr en hu hu fr en hu fr fr en hu hu sk hu hu hu hu en en hu hu hu hu it hu hu hu hu hu fr en hu fr pl hu gl hu hu fi hu hu es hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu
Vissza a jövőbe III. – Wikipédia
A Vissza a jövőbe III. (eredeti cím: Back to the Future Part III) 1990-ben bemutatott amerikai film, amely a Vissza a jövőbe trilógia harmadik és egyben befejező része. A filmet Robert Zemeckis rendezte, a forgatókönyvet Bob Gale írta, a zenéjét Alan Silvestri szerezte. A főbb szerepekben Michael J. Fox, Christopher Lloyd és Lea Thompson láthatók. Az Amblin Entertainment készítette, a Universal Pictures forgalmazta.
A Wikimédia Commons tartalmaz Vissza a jövőbe III. témájú médiaállományokat.
DeLorean DMC–12 modellautók, az első az eredeti, a negyedik a filmben is használt autó mása
Az időgéppé alakított gőzmozdony
Amerikában 1990. május 25-én, Magyarországon 1990. december 20-án mutatták be a mozikban. Új magyar szinkronnal 2002-ben adták ki DVD-n.
A produkció szép teljesítményt ért el a mozipénztáraknál, és két Szaturnusz-díjat is kapott (legjobb eredeti filmzene: Alan Silvestri; legjobb férfi mellékszereplő: Thomas F. Wilson).
Marty McFly és Doki kalandjai a száz évvel azelőtti Vadnyugaton folytatódnak, ahova Marty azért megy vissza, hogy megmentse Dokit, akit – a jelenben megtalált sírkövén levő felirat szerint – egy hét múlva lelőnek. Ahogy megérkezik 1885-be, egy prérin találja magát, egy csapat indiánnal szemben, akiket üldöz a lovasság. A kocsival egy barlangba menekül előlük, ahol észreveszi, hogy egy nyílvessző kilyukasztotta a DeLorean időgép üzemanyagtartályát, emiatt elfolyt az összes benzin. A barlangban lakó medve elől szaladva megsérül, és az ükszülei mentik meg, akiknek a vadnyugati filmszerepeiről híres Clint Eastwood nevén mutatkozik be.
Másnap elmegy a városba, hogy megkeresse Dokit. A kocsmába betérve összetűzésbe keveredik Biff Tannen dédnagyapjával, Buford „Veszettkutya” Tannennel, aki a környék rossz hírű, erőszakos figurája. Bufordnak nem tetszik Marty westernfilmek alapján választott, és éppen ezért nem korhű, nevetséges ruhája, valamint felvett Clint Eastwood neve sem. A fiú tehetetlen Buford kötekedésével szemben, hamarosan kötéllel a nyakában várja, hogy Buford fellógassa a bíróság félkész épületénél. Szerencséjére a városban letelepült, kovácsmesterséget űző Doki időben megérkezik, ellövi a kötelet és megmenti Martyt az akasztástól.
Buford Tannen megfenyegeti Dokit, hogy tartozik neki 75 dollárral a lova elvesztése miatt, és 5 dollárral egy Kentucky whiskey eltörése miatt, mivel nem jól patkolta meg a lovát, ami emiatt megbotlott, lábát törte és le kellett lőni. A Doki válasza, hogy mivel Buford nem fizette ki a patkolást, reklamációnak helye nincs. Buford erre halállal fenyegeti meg a Dokit.
Marty ezután elmondja neki, hogy már csak egy hete van hátra, mert Tannen be fogja váltani az ígéretét és le fogja lőni, ezért sürgősen vissza kell menniük 1985-be. A számításukat azonban akaratlanul keresztülhúzza egy Clara nevű tanítónő, akit megmentenek, mielőtt a kocsijával együtt a szakadékba zuhanna. A Doki első látásra beleszeret. Mivel nincs benzin, a Doki alkohollal próbálkozik, ám a kocsi motorja ettől végleg elromlik. A visszaút reménytelennek tűnik, ám Doki kitalálja, hogy egy mérnöki tudásával felturbózott gőzmozdonnyal esetleg fel tudnák gyorsítani az időgépet 88 mph sebességre, így sikerülhet visszajutni a jövőbe.
Dr. Emmett L. Brown
Öreg rókák a szalonban
Joey, alkalmazott a szalonban
További magyar hangok (1. szinkronban): Balázsi Gyula, Barbinek Péter, Varga Tamás, Végh Péter
További magyar hangok (2. szinkronban): Áron László, Imre István, ifj. Morassi László, Pálmai Szabolcs, Szuchy Péter
Magyar Szinkron- és Videovállalat
A ZZ Top zenekar Doubleback című száma a trilógia harmadik részének aláfestő zenéje. A zenekar meg is jelenik a filmben, egy vadnyugati táncmulatságon zenélnek akusztikus hangszerekkel. A Doubleback videóklipjében a film jellegzetes képsorai láthatóak, amelyekre rámontírozták a zenészek figuráit.
Buford Tannen bandája végez Strickland seriffel.
Marty és a Doki az istállóba viszik éjjel a DeLoreant.
↑ a b c Vissza a jövőbe III Box Office Mojo
Vissza a jövőbe III. (1. szinkron, 1990-ben) az Internetes Szinkron Adatbázisban (magyarul)
Vissza a jövőbe III. (2. szinkron, 2002-ben) az Internetes Szinkron Adatbázisban (magyarul)
Vissza a jövőbe III. a Facebookon
Vissza a jövőbe III. a PORT.hu-n (magyarul)
Vissza a jövőbe III. az Internetes Szinkronadatbázisban (magyarul)
Vissza a jövőbe III. az Internet Movie Database-ben (angolul)
Vissza a jövőbe III. a Rotten Tomatoeson (angolul)
Vissza a jövőbe III. a Box Office Mojón (angolul)
A lap eredeti címe: „https://hu.wikipedia.org/w/index.php?title=Vissza_a_jövőbe_III.&oldid=24895549”
Utoljára szerkesztve 2022. május 1., 16:37-kor
A lap utolsó módosítása: 2022. május 1., 16:37
A lap szövege CC BY-SA 3.0 alatt érhető el, ha nincs külön jelölve.